Kort+om+os

|| =Kort om os=
 * = [[image:home icon by Marta Ormiston.png link="Frederiksberg"]] ||= [[image:member,logo.png link="Frederiksberg I Bliv medlem"]] ||= [[image:dokumenter icon.png width="111" height="109" link="Frederiksberg I Teams"]] ||= [[image:meeting,logo.png link="Frederiksberg I Butiksgruppe"]] ||= [[image:laugikon.png link="Kort om os"]] ||= [[image:email icon.png link="Frederiksberg I Kontakt"]] || [[image:wiki home by BenPixels from the Noun Project.png link="kbhff/Wiki Home"]] ||
 * = __**Frb forside**__ ||= **Bliv medlem** ||= **Dokumenter til teams** ||= **Butiksgruppen** ||= **Kort om os** ||= **Kontakt** ||= **Wiki home**



Lokalafdelingen på Frederiksberg slog for første gang dørene op d. 14. september 2011 (se tidslinjen for hele fødevarefællesskabet her). Siden da har vi været vidt omkring. Vi har pakket og uddelt grøntsager i et smukt drivhus, et lille kælderlokale, en gammel togvogn i en byhave, og endelig i en stor, fornem villa.

Samarbejde med Solbjerghjemmet
Vi holder i dag til huse i Solbjerghjemmet på Søndre Fasanvej 16, lige overfor Frederiksberg Have. Solbjerghjemmet er et hus for nyankomne flygtninge i Frederiksberg Kommune. Huset rummer derfor i forvejen mange frivillige, som arrangerer udflugter, kvindecafe, cykelværksted m.m. Hvis du er interesseret i arbejdet med flygtningene, kan du melde dig ind i Solbjerggruppens facebookgruppe her.

Vi deler ikke kun lokaler med Solbjerghjemmets beboere og brugere, men indgår også i et aktivt samarbejde med dem. Rent konkret kan interesserede flygtninge dukke op hver onsdag og hjælpe til med pakningen eller andet, for til gengæld at få lidt gratis grøntsager som tak for hjælpen. Derudover arrangerer vi fællesspisninger, som er åbne for både flygtninge, fødevarefæller og andre frivillige.

Læs en artikel fra Frederiksbergbladet om samarbejdet mellem fødevarefællesskabet og Solbjerghjemmet her. .

Afdelingens historie
Hvis du vil vide mere om KBHFF Frederiksbergs historie, så læs videre her!



Fra 2011-2014 holdt vi til i Det Økologiske Inspirationshus på Allégade, lige bag ved TV2 Lorry (læs en artikel fra tiden i DØI her).

I 2014 boede vi en kort overgang i kælderen i Den Gule Villa på Dirch Passers Alle, før vi i 2015 flyttede til en gammel togvogn i Carlsbergbyen, som vi delte med byhaven Ottilias Have. Da Carlsbergbyen opsagde kontrakten med Ottilias Have, stod vi desværre endnu en gang og manglede tag over hovedet. Afdelingen måtte lukke midlertidigt ned, mens hver en afkrog af Frederiksberg blev finkæmmet for at finde et passende lokale. Det lykkedes til sidst, og i september 2016 kunne KBHFF Frederiksberg genåbne i den smukke villa på Søndre Fasanvej 16.

Her ses billeder fra hhv. Det Økologiske Inspirationshus, Den Gule Villa og togvognen i Ottilias Have.



media type="custom" key="28675602"